**Etappide skeemi seletuskiri**

Detailplaneeringu elluviimine toimub etapiviisiliselt, vastavalt algatamise

korralduse otsuse lisas nr 3 toodud „Arenduse ja taristu valmisehitamise

etapilisuse skeemile“, kusjuures üldplaneeringu kohaselt peab enne iga järgneva

etapi alustamist olema ellu viidud sellele eelnev etapp, kuid korterelamute ja

väikeelamute etapid ei ole teineteisest sõltuvad ning võib viia ellu erinevas

tempos. Eeldus etapi käivitamiseks on infrastruktuuri olemasolu:

**I etapp** – enne ehitusloa väljastamist esimesele hoonele ehitatakse valmis

peamine jaotusmagistraaltänav, mille üks mahasõit on 11184 Alliku-Laagri-Hüüru

teele ja teine mahasõit on 11185 Hüüru-Alliku-Saue teele koos kolme

ringristmikuga.

**II etapp** – rajatakse raudteeläbimurre koos keskuse ala läbiva teega,

väikeelamute ala läbiva teega ning ligipääs II etapis ehitatavatele kolmele

kortermajale. Paralleelselt infrastruktuuri ehitusega on arendajal võimalik ehitada

kuni 97 korterit, kuni 60 ridaelamuboksi ning kuni 13 eramut. Kahe-kolme

kortermaja kohta tuleb arvestuslikult kavandada üks mänguväljak. Rajatakse

keskuse väljak koos pargialade ja keskuse ala raudteeäärse osaga.

**III etapp** – rajatakse kuni 532 korterit, kuni 42 ridaealmuboksi ja kuni 7 eramut

koos teede ja infrastruktuuriga. Kahe-kolme kortermaja kohta tuleb arvestuslikult

kavandada üks mänguväljak; Rajatakse pargiala ja kogu raudteeäärne avalik ruum

(ringistatult koos vertikaalsete ja ülemise osaga) parkide ja haljasalade ning nende

juurde kuuluvate avalike (mitte ühe kortermajaga seotud) mängu- ja

spordiväljakute ning vabaaja rajatistega. Samuti sinna kuuluvate kergliiklus- ja

kõnniteedega ning jalgradadega.

**IV etapp** – keskuse alal rajatakse kuni 308 korterit koos kvartalisisesetänavaga.

Kahe-kolme kortermaja kohta tuleb arvestuslikult kavandada üks mänguväljak.

Väikeelamute alal rajatakse esmalt läbiv jaotustänav kuni 11184 Alliku- Laagri-

Hüüru tee sillani koos kvartalisisese tänavaga. Arendajal on võimalik ehitada kuni

54 ridaelamuboksi ja kuni 49 eramut. Rajatakse pargiala koos mängu- ja

spordiväljakute ning vabaaja rajatistega. Lisaks rajatakse IV etapis toidupood.

**V etapp** – keskuse alal rajatakse kuni 194 korterit, väikeelamute alal rajatakse

kuni 59 eramut. Kahe-kolme kortermaja kohta tuleb arvestuslikult kavandada üks

mänguväljak. Lisaks rajatakse V etapi juurde kuuluv roheala koos mängu- ja

spordiväljakute ning vabaaja rajatistega (V etapi juurde kuuluv ülemine osa).

Samuti sinna kuuluvate kergliiklus- ja kõnniteedega ning jalgradadega.